钦定古今图书集成/明伦汇编/官常典/第078卷 > 顺阳简王郁
## 钦定古今图书集成/明伦汇编/官常典/第078卷 > 顺阳简王郁

按《魏书》本传：顺阳公郁，桓帝之后也。少忠正亢直，初
以羽林中郎内侍，勤干有称。高宗时，位殿中尚书，从
高宗东巡临海，以劳赐爵顺阳公。高宗崩，乙浑专权，
隔绝内外，百官震恐，计无所出。郁率殿中卫士数百
人从顺德门入，欲诛浑。浑惧，逆出，问郁曰：“‘君入何意’？
郁曰：‘不见天子，群臣忧惧，求见主上’。浑窘怖，谓郁曰：
‘今大行在殡，天子谅暗，故未接百官，诸君何疑’！”遂奉
显祖临朝。后浑心规为乱，朝臣侧目，郁复谋杀浑，为
浑所诛。显祖录郁忠正，追赠顺阳王，谥曰简。